Hvordan indgår svarene i projektmodningsrapporten i jeres vurdering af de indsendte ansøgninger om tilsagn?
Når vi i Landbrugsstyrelsen sagsbehandler ansøgninger om tilsagn, er der en række krav til projektmodningsrapporten vi gennemgår.
Vi kontrollerer, at projektmodningsrapporten anvender den skabelon, som Landbrugsstyrelsen har udarbejdet, samt at projektmodningsrapporten er udfyldt efter formalia krav, der fremgår af rapportens kapitel 0.
Herudover vil vi sammenholde projektmodningsrapporten med de udgifter, du søger om tilskud til. Dette for at sikre, at der er sammenhæng mellem projektet, du har beskrevet i projektmodningsrapporten, og det anlæg du søger om tilsagn til at etablere.
Endeligt vil vi kontrollere, at din projektmodningsrapport konkluderer, at projektet er levedygtigt.
Vi vil under sagsbehandlingen ikke gå nærmere ind i svarene i projektmodningsrapporten, og såfremt de ovennævnte krav til projektmodningsrapporten er overholdt har svarene har ikke indflydelse på afgørelsen om tilsagn.
Tilføjet 22. september 2023.